Budapest Főváros XIV. Kerület Zugló Önkormányzata 
Rózsa András polgármester

Szám: 123- 39  /2025.
Nyilvános ülésen tárgyalandó!

Napirend száma: ……………

Képviselő-testület
2025. január 23-i ülésére

Tisztelt Képviselő-testület!

Tárgy: 
[bookmark: _Hlk179046595][bookmark: _Hlk179046851]	Budapest XIV. kerület, Mogyoródi út  (39917/1 hrsz) kerületi közút hatályos ZÉSZ szerinti telekalakítási eljárása 

I. Előzmények
[bookmark: _Hlk73618819]A HOFER MAGYARORSZÁG INGATLAN Ingatlanfejlesztő és forgalmazó Korlátolt felelősségű társaság (székhely: 2051 Biatorbágy, Mészárosok útja 2.; cégjegyzékszám: 13 09 111257, adószám: 13600181-2-13, a továbbiakban: Vevő) a Budapest XIV. kerület belterület 39716 hrsz-ú, természetben az 1141 Budapest XIV. kerület, Mogyoródi út 95-105. szám alatti, saját tulajdonú ingatlanán (3. melléklet)  (a továbbiakban: Ingatlan) élelmiszer- kiskereskedelmi áruház építését tervezi (a továbbiakban: Beruházás). A Beruházás megvalósítása érdekében az Ingatlan határait a jelenleg hatályos szabályozási vonalhoz kell igazítani a Budapest Főváros XIV. Kerület Zugló Önkormányzata Képviselő-testületének Zugló építési szabályzatáról szóló 11/2021. (III. 26.) önkormányzati rendelet (a továbbiakban: ZÉSZ) alapján.

[image: ] 

A szabályozási vonal alapján telekalakítás szükséges, mely során a Budapest Főváros XIV. Kerület Zugló Önkormányzata (a továbbiakban: Önkormányzat) tulajdonában álló 39917/1 hrsz-ú ingatlanon (4. melléklet), természetben az 1141 Budapest XIV. kerület Mogyoródi úton áthaladó szabályozási vonal és a Vevő tulajdonában álló 39716 hrsz-ú Ingatlan közti kb. 537 m2 alapterületű területet a Vevő tulajdonában álló Ingatlanhoz kell csatolni.  

A telekalakítás eredményeként a Vevő tulajdonában lévő Ingatlan megfelel a hatályos ZÉSZ előírásoknak, rendezetté és beépíthetővé válik. Vevő saját költségén elkészítette a változási vázrajzot, mely az előterjesztés 8. melléklete. 
Vevő vételi szándékot terjesztett elő a 2024. június 18. napján kelt kérelmével (5. melléklet) az Önkormányzat tulajdonában álló területrészre vonatkozóan.

Budapest Főváros XIV. Kerület Zugló Önkormányzata Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 4.) önkormányzati rendelet (a továbbiakban: Vagyonrendelet) 6. § (1)-(4) bekezdései alapján a jelenleg forgalomképtelen törzsvagyon részét képző kb. 537 m2 terület átminősítése szükséges üzleti vagyonná, hogy a hatályos ZÉSZ szerinti telekalakítás végrehajtható legyen. 

A Vagyonrendelet 16. § (1) bekezdése alapján a vagyon értékesítésére irányuló eljárás megkezdését megelőzően, ingatlan értékesítése esetén az adott vagyonelem értékét a 6 hónapnál nem régebbi forgalmi értékbecslés alapján kell meghatározni. 

A Vagyonrendelet 17. § (1) bekezdése szerint, amennyiben a Vagyonrendelet forgalmi értékbecslés készítését írja elő a vagyonelemek értékének meghatározásához, azokban az esetekben 2 forgalmi értékbecslés szükséges. Amennyiben a 2 forgalmi értékbecslés összege egymástól eltér, a vagyonelemek értékének meghatározásakor a magasabb összeget kell figyelembe venni.

A Vagyonrendelet előírásainak figyelembevételével az előzetes ingatlanforgalmi értékbecslések beszerzése megtörtént.  Az elkészült előzetes értékbecslések alapján az ingatlanrész hozzávetőleges forgalmi értéke az alábbi:
[bookmark: _Hlk73710843]
1. [bookmark: _Hlk179045122]Az EXADUS Bt. által készített értékbecslés alapján az Önkormányzat tulajdonában álló 39917/1 hrsz-ú ingatlannak az 531 m2 területrészére készült ingatlanforgalmi értéke nettó 77.400.000,-Ft. (6. melléklet)

2. [bookmark: _Hlk179045161][bookmark: _Hlk179047142]Az EURO-IMMO Expert Kft. által készített értékbecslés alapján az Önkormányzat tulajdonában álló 39917/1 hrsz-ú ingatlannak az 531 m2 területrészére készült ingatlanforgalmi értéke nettó 78.300.000,- Ft. (7. melléklet)

[bookmark: _GoBack]Jelenleg az EURO-IMMO Expert Kft. által készített értékbecslés határozza meg a vagyonelem értékét. Az ingatlanrész elidegenítésére vonatkozó pályázati kiírást megelőzően az ingatlanforgalmi értékbecslések aktualizálása és pontosítása válik szükségessé a 7206/1952/2024 iktatószámú, T-91656 térrajz számú 2025. január 15. napján kelt változási vázrajz alapján az 537 m2 alapterületű ingatlanrészre.

A nemzeti vagyonról szóló 2011. évi CXCVI. törvény (a továbbiakban: Nvtv.) 13. § (1) bekezdése értelmében:

„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”

A Magyarország helyi önkormányzatairól szóló 2011. évi CLXXXIX. törvény 108/A. §-a az alábbiak szerint rendelkezik:

„(1) A nemzeti vagyonról szóló 2011. évi CXCVI. törvény (a továbbiakban: Nvt.) 13. § (1) bekezdése szerinti versenyeztetés mellőzhető: 
a) a helyi önkormányzat tulajdonában álló nemzeti vagyon gazdasági társaság részére, nem pénzbeli vagyoni hozzájárulásként történő rendelkezésre bocsátásakor, 
b) a helyi önkormányzat tulajdonában lévő nemzeti vagyon állam részére történő értékesítése vagy állammal kötött csereügylet esetén és
c) a helyi önkormányzat tulajdonában lévő társasági részesedés vagy ingatlan cseréje esetén. 

(2) Az (1) bekezdés c) pontja esetén, ha a cserével érintett önkormányzati vagyon értéke a versenyeztetésre vonatkozó törvényben előírt értékhatárt meghaladja, az illetékes fővárosi vagy vármegyei kormányhivatal dönt a csereügylet jóváhagyásáról. A kormányhivatal a csereügyletet jóváhagyja, ha az egyes vagyontárgyak értékére és a szerződésben foglalt egyéb vagyoni kötelezettségvállalásra tekintettel az értékarányosság követelménye megvalósul és egyébként az ügylet megkötése az önkormányzat kötelező feladatainak ellátása vagy gazdasági érdekei szempontjából indokolt.”

Az értékesíteni kívánt területrész értéke a Vagyonrendelet 36. § (1) bekezdés a) pontjában meghatározott forgalmi értéket is meghaladja. 

A Vagyonrendelet 6. § (3) bekezdése alapján:

„A képviselő-testület minősített szavazattöbbséget igénylő döntésével az egyes vagyontárgyak hasznosításáról hozandó önkormányzati döntéssel egyidejűleg a vagyontárgy forgalomképességét is érintő besorolását megváltoztatja.”

A Vagyonrendelet 40. § (8) bekezdése az alábbiak szerint rendelkezik:

„Forgalomképes ingatlan értékesítésre történő kijelöléséről értékhatártól függetlenül a Képviselő-testület dönt.”

Kérem a Tisztelt Képviselő-testületet, hogy a ZÉSZ előírásának végrehajtása, valamint az ingatlanrész értékesítésének elkészítése érdekében a szükséges döntéseket meghozni szíveskedjen.

II. Vélemények

Főépítész véleménye:  Az előterjesztésben részletezett, tervezett telekalakítás a ZÉSZ előírásainak megfelel, a ZÉSZ végrehajtására irányul, amelynek eredményeként a Mogyoródi út 95-105. szám alatti, 39716 hrsz.-ú telek szabályossá, azaz beépíthetővé válik.

Gazdasági Főosztály véleménye:  Észrevételt nem tesz.

Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Gazdasági Bizottság és Városfejlesztési Bizottság tárgyalja.

IV. Döntési javaslatok
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1-2. mellékletét képező határozati javaslatokat.

Az 1. melléklet szerinti határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései és 50. §-a alapján minősített szótöbbséget igényel. 

A 2. melléklet szerinti határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel. 

Budapest, 2025. január 14.

Rózsa András
polgármester

Mellékletek:
1-2. melléklet: Határozati javaslatok
3. melléklet: Tulajdoni lap – 39716 hrsz-ú ingatlan (Vevő)
4. melléklet: Tulajdoni lap – 39917/1 hrsz-ú ingatlan (Önkormányzat)
5. melléklet: Vételi szándéknyilatkozat
6. melléklet: Értékbecslés (EXADUS Bt.)
7. melléklet: Értékbecslés (EURO-IMMO Kft.)
8. melléklet: Változási vázrajz (tervezet)


Az előterjesztést készítette:
Nemzecskiné Bacskai Katalin (Főmérnökség Műszaki és Környezetvédelmi Osztály)



1. melléklet 123-  39  /2025. előterjesztéshez


Budapest Főváros XIV. Kerület Zugló Önkormányzata
	Képviselő-testületének
…/2025. (I. 23.) önkormányzati határozata 

Budapest XIV. kerület, Mogyoródi út (39917/1 hrsz) kerületi közút 537 m2 alapterületű területrésze besorolásának megváltoztatásáról, forgalomképtelen törzsvagyonról forgalomképes üzleti vagyonra történő átvezetéséről


Budapest Főváros XIV. Kerület Zugló Önkormányzata Képviselő-testülete úgy dönt, hogy

1. a Budapest Főváros XIV. Kerület Zugló Önkormányzata tulajdonában álló Budapest XIV. kerület belterület 39917/1 hrsz-ú ingatlan, természetben az 1141 Budapest XIV. kerület, Mogyoródi út 537 m2 alapterületű területrészének besorolását megváltoztatja, forgalomképtelen törzsvagyonról forgalomképes üzleti vagyonra átvezeti, kivett beépítetlen terület megnevezéssel a Budapest Főváros XIV. Kerület Zugló Önkormányzata Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 4.) önkormányzati rendelet alapján. 

2. Az ingatlan megnevezésének változását ingatlanügyi hatósági eljárás keretében az ingatlan nyilvántartásban mint adatváltozást át kell vezetni.


Határidő: 	2025. június 30.
Felelős: 	Rózsa András polgármester (Főmérnökség és Gazdasági Főosztály útján)
1. az ingatlan vagyonkimutatás szerinti besorolásának megváltoztatása a Gazdasági Főosztály útján
2. az ingatlan megnevezésének ingatlan-nyilvántartásban történő átvezetése Főmérnökség útján
	




2. melléklet 123- 39   /2025. előterjesztéshez


Budapest Főváros XIV. Kerület Zugló Önkormányzata
	Képviselő-testületének
…/2025. (I. 23.) önkormányzati határozata 

Budapest XIV. kerület, Mogyoródi út (39917/1 hrsz) kerületi közút 537 m2 alapterületű területrészének értékesítésre történő kijelöléséről és a versenyeztetési eljárás lefolytatásáról


Budapest Főváros XIV. Kerület Zugló Önkormányzata Képviselő-testülete úgy dönt, hogy

1. A Budapest Főváros XIV. Kerület Zugló Önkormányzata tulajdonában álló Budapest XIV. kerület belterület 39917/1 hrsz-ú ingatlan, természetben az 1141 Budapest XIV. kerület, Mogyoródi út 537 m2 alapterületű területrészét mint kivett beépítetlen területet értékesítésre kijelöli.

2. Jóváhagyja az előterjesztés 8. melléklete szerinti változási vázrajzot és felkéri a Polgármestert annak ingatlanügyi hatóság általi jóváhagyását követő aláírására.

3. Felkéri a Zuglói ZRt.-t, hogy a hatályos jogszabályok előírásainak megfelelően az ingatlan értékesítéséhez szükséges versenyeztetési eljárást készítse elő, és a zártkörű (meghívásos) pályáztatást teljes körűen folytassa le a vételi szándéknyilatkozatot előterjesztő HOFER MAGYARORSZÁG INGATLAN Ingatlanfejlesztő és forgalmazó Korlátolt felelősségű társasággal (székhely: 2051 Biatorbágy, Mészárosok útja 2.; cégjegyzékszám: 13 09 111257, adószám: 13600181-2-13).


Határidő: 	2025. június 30.
Felelős: 	Rózsa András polgármester (Főmérnökség és Zuglói ZRt. útján)
1. az értékesítésre kijelölés Zuglói ZRt. útján
2. záradékolt változási vázrajz aláírása Főmérnökség útján
3. versenyeztetési eljárás előkészítése és pályáztatás teljes körű lefolytatása Zuglói ZRt. útján

